Kalifornia fillon kursimin e detyrueshëm të ujit
Guvernatori Jerry Brown paralajmëroi njerëzit të jenë të përgatitur për të ndryshuar stilin e jetesës
Ambjentalistët paralajmërojnë se bota po përballet me mungesa serioze të ujit dhe Shtetet e Bashkuara nuk bëjnë përjashtim. Ndërsa në disa pjesë të vendit mund të ketë patur shumë reshje dëbore dhe shiu, kjo nuk ndodh në jugperëndim. Kalifornia ka më shumë se dy vjet që po vuan pasojat e thatësirës. Guvernatori i saj ka urdhëruar një pakësim të detyrueshëm të përdorimit të ujit për të parandaluar shpërdorimet. Ky shtet është duke kërkuar gjithashtu teknologji të reja që do ta ndihmonin t'i rezistonte më shumë thatësirës. Ndërsa pjesët qendrore dhe lindore të vendit u përballën me reshje dëbore rekord dimrin që kaloi, Kalifornia përjetoi nivelet më të ulta të borës prej disa dekadash. thotë Jerry Brown, guvernator i Kalifornisë. Urdhri ekzekutiv i lëshuar nga guvernatori i kërkon Bordit të Burimeve Ujore që të ulin përdorimin e ujit me 25 për qind në të gjithë Kaliforninë. Guvernatori Brown tha se nga ky urdhër do të preken 38 milion vetë. Gjatë nëntë muajve pritet të kursehen qindra mijëra litra ujë. Racionimi i detyrueshëm i ujit është i pashembullt në Shtetet e Bashkuara, dhe disa në Kaliforni janë kundër, duke thënë se kursimi i ujit duhet të jetë vullnetar. Masat e mëparshme për të luftuar thatësirën nuk e kanë përmirësuar gjendjen. Guvernatori paralajmëroi njerëzit të jenë të përgatitur për të ndryshuar stilin e jetesës: Kjo periudhë tashmë ka filluar në pjesët mjaft të nxehta të Kalifornisë jugore. Në vend të ujitin lëndinat për t'i mbajtur të gjelbra gjatë verës, shumë njerëz po paguajnë kompanitë që t'ua lyejnë ato me ngjyrë të gjelbër. thotë Marta Gomez. Kompania , e specializuar për lyerjen e lëndinave, thotë se boja që ajo përdor në fakt i bën mirë barit. thotë Drew McLellan, i kompanisë Lucky Lawn. Fermerët në Kaliforni janë veçanërisht të prekur nga thatësira. Një grup matematikanësh po përpiqet të ndihmojë: thotë matematikania Kathleen Fowler. Guvernatori Brown thotë se Kalifornia është një shtet që po çan një rrugë të re, ku njerëzit janë bashkuar për të ndërtuar një jetë më të mirë. Kjo, thotë ai, kërkon kursim, bashkëpunim dhe novacion.